als_Latn dik_Latn sag_Latn
Më 3 nëntor 2016, Ministri i Punëve të Jashtme, z. Ditmir Bushati ishte i ftuar në Këshillin e Përhershëm të OSBE-së.
2016-a përkon me 25-vjetorin e anëtarësimit të Shqipërisë në OSBE, moment që Ministri e shfrytëzoi për të përçuar disa mesazhe kyçe mbi rolin e Organizatës, partneritetin Shqipëri-OSBE, si dhe rëndësinë e pamohueshme të bashkëpunimit rajonal si faktor sigurie e stabiliteti.
Ministri theksoi se pavarësisht situatës së ndryshuar të sigurisë me të cilën përballet Evropa në vitet e fundit, angazhimet e shteteve pjesëmarrëse mbeten të njëjtat e 25 viteve me parë. Ai vlerësoi nevojën për dialog, rëndësinë e respektimit të parimeve dhe normave që udhëheqin punën e OSBE-së, në të gjitha dimensionet e saj, si dhe zbatimin e angazhimeve në kuadër të OSBE-së.
Duke u ndalur tek reformat e ndërmarra në vend, Ministri Bushati u ndal në mënyrë të veçantë tek reforma në drejtësi, e cila synon të sigurojë pavarësinë e sistemit, llogaridhënien, profesionalizmin dhe efektivitetin, si dhe çrrënjosjen e korrupsionit në sistemin e drejtësisë. Ministri theksoi vullnetin politik për të ecur përpara me reformën dhe mbështetjen e si, Bashkimi Evropian dhe Shtetet e Bashkuara të Amerikës në këtë proces thelbësor.
Në vijim, Ministri Bushati evidentoi rolin konstruktiv dhe pro-aktiv që Shqipëria luan në fushën e bashkëpunimit rajonal, si një element thelbësor në integrimin evropian të rajonit. Procesi i Berlinit dhe projektet e ndërlidhjes në transport, energji dhe tregti, Zyra Rajonale e Bashkëpunimit Rinor dhe Fondi i Ballkanit Perëndimor kanë kontribuar dhe do të vazhdojnë të kontribuojnë ndjeshëm në forcimin e sigurisë rajonale, sipas Ministrit. Ai përsëriti dhe një herë dëshirën e Shqipërisë që dhe Kosova të ketë vendin e saj në organizatë, sikurse dhe kërkesën e shumë shteteve të tjera pjesëmarrëse të OSBE-së që Kosova të jetë pjesëmarrëse në diskutimet e organizatës për Kosovën.
Në fund të fjalës së tij, Ministri Bushati falënderoi Kryesinë gjermane të OSBE-së për drejtimin e organizatës dhe angazhimin e pakursyer të tyre në zbatimin e angazhimeve në kuadrin e OSBE-së.
Fjalën e plotë të Ministrit e gjeni këtu (anglisht).
Ministri i Punëve të Jashtme, z. Ditmir Bushati, në Këshillin e Përhershëm të OSBE-së
Më 3 nëntor 2016, Ministri i Punëve të Jashtme, z. Ditmir Bushati ishte i ftuar në Këshillin e Përhershëm të OSBE-së.
als_Latn als_Latn als_Latn als_Latn als_Latn als_Latn als_Latn als_Latn als_Latn